奉和皇帝上禮撫事述懷應制
作者：陳子昂
朝代：唐

paragraphs: 大君忘自我，應運居紫宸。
揖讓期明辟，謳歌且順人。
軒宮帝圖盛，皇極禮容申。
南面朝萬國，東堂會百神。
雲陛旂常滿，天庭玉帛陳。
鐘石和睿思，雷雨被深仁。
承平信娛樂，王業本艱辛。
願罷瑤池宴，來觀農扈春。
卑宮昭夏德，尊老睦堯親。
微臣敢拜手，歌舞頌維新。